b'\n_START_ARTICLE_\nTr\xc3\xa6lyng\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lysegr\xc3\xb8n og d\xc3\xa6kket af hvide h\xc3\xa5r, men senere bliver den glat og lysebrun. Gamle grene og stammer f\xc3\xa5r en gr\xc3\xa5, afskallende bark. Knopperne sidder spredt, de er bittesm\xc3\xa5 og sidder skjult bag bladfoden. Bladene er n\xc3\xa5leagtige og linjeformede med ensartet over- og underside. Begge sider er m\xc3\xb8rkegr\xc3\xb8nne og glatte. Blomstringen sker i perioden februar-august, en periode, hvor man kan finde blomsterne siddende i sm\xc3\xa5 stande for enden af kortskud, som sidder yderst p\xc3\xa5 langskuddene. De enkelte blomster er regelm\xc3\xa6ssige og 5-tallige. De er krukkeformede og h\xc3\xa6ngende med sammenvoksede, hvide kronblade. Frugterne er kapsler med mange, sm\xc3\xa5 fr\xc3\xb8._NEWLINE_Rodnettet er kraftigt, dybtg\xc3\xa5ende og udbredt. Planten danner en knudeagtig rodhals, som har et forvredet og kompakt ved._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 4, 00 x 2,00 m (25 x 10 cm/\xc3\xa5r). I visse tilf\xc3\xa6lde kan man finde eksemplarer, der er betydeligt st\xc3\xb8rre, i enkelte tilf\xc3\xa6lde op til 7 meter h\xc3\xb8je. M\xc3\xa5lene kan anvendes ved udplantning.\n_START_SECTION_\nHjemsted\n_START_PARAGRAPH_\nTr\xc3\xa6lyng h\xc3\xb8rer naturligt hjemme i Middelhavsomr\xc3\xa5det i blandt andet Portugal samt De Canariske \xc3\x98er, men den tr\xc3\xa6ffes ogs\xc3\xa5 langt ned i Afrika, fx i Etiopien og Cameroon. Den ses is\xc3\xa6r p\xc3\xa5 makier og foretr\xc3\xa6kker lav pH i jordbunden. _NEWLINE_I omr\xc3\xa5det ved Is Olias, som ligger i Santa Lucia-flodens afvandingsomr\xc3\xa5de i det sydvestlige Sardinien, findes arten i makien sammen med bl.a. jordb\xc3\xa6rtr\xc3\xa6, bredbladet stenved, Calycotome villosa (en art, tilh\xc3\xb8rende \xc3\xa6rteblomst-familien), johannesbr\xc3\xb8d, lyser\xc3\xb8d sol\xc3\xb8jetr\xc3\xa6, Mastikstr\xc3\xa6, smalbladet sol\xc3\xb8jetr\xc3\xa6 og steneg'